《君明见和再作 其一》
宋代·程俱

十年接淅家屡空，门无八关延五穷。谁言浩浩有馀乐，世故撩人工作恶。

君不见韩非白首终无成，至今说难书汗青。要之赋命默有制，巧拙安知司马卿。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。